**«Үздік әдістемелік кабинет» конкурсы туралы ереже**

1. **Жалпы ережелер**

«Үздік әдістемелік кабинет» облыстық конкурсы тамыз іс-шаралары аясында өткізіледі. Үздік жұмыс тәжірибесін таратуды, инновациялық дамуды жеделдетуді және білім беру мекемелерінде сапалы нәтижелерге қол жеткізуді қамтамасыз ететін тағылымдама алаңдары, инновациялық желілер, ресурстық орталықтар жүйесін құруда әдістемелік қызметке ерекше рөл беріледі. Осыған байланысты әдістемелік кабинет – педагогикалық қызметкерлердің кәсіби өсу орталығы ретінде ерекше рөл атқарады.

1.1. **2023 жылғы конкурс тақырыбы:** «Заманауи білім беру жағдайында әдістемелік кабинеттер қызметінің озық инновациялық тәжірибесі».

1.2. **Конкурс мақсаты:**

қалалық және аудандық әдістемелік кабинеттердің әдістемелік қызметкерлерінің әдістемелік қызметін жетілдіру және шығармашылық әлеуетін дамыту, озық әдістемелік тәжірибе идеяларын тарату.

**Конкурс міндеттері:**

* озық әдістемелік тәжірибені анықтау, жинақтау және жұмыс тәжірибесіне енгізу;
* Павлодар облысының қалалық және аудандық білім беру бөлімдерінің әдістемелік кабинеттері әдіскерлердің шығармашылық белсенділігін ынталандыру.

1.3. Конкурс ұйымдастырушысы – Павлодар облысы білім беру басқармасының «Білім беруді дамытудың инновациялық орталығы» КММ.

1.4. Конкурс жүлдегерлері 3 жыл ішінде қатысуға өтінім бере алмайды.

1. **Конкурс қатысушылары**

Конкурсқа Павлодар облысының білім беру бөлімдеріндегі әдістемелік қызметті жүзеге асыратын қызметкерлер қатысады.

1. **Конкурсты өткізу мерзімдері, тәртібі және шарттары**

***Конкурс онлайн және офлайн форматында ІІ кезеңде өткізіледі:***

1. **І кезең** (*2023 жылдың 16-19 мамыры аралығында*) сараптау комиссиясы **аудандық/қалалық әдістемелік кабинеттердің педагогтерді әдістемелік қолдау жобасы** бойынша қалалық және аудандық әдістемелік кабинеттердің ұсынылған материалдарын қарайды.
2. **ІІ кезең** (*2023 жылғы 5 маусым*) қорғау түрінде (офлайн форматында) өткізіледі, аудандық/қалалық әдістемелік кабинеттердің меңгерушілері 2022 жылғы маусым мен 2023 жылғы мамыр аралығындағы кезеңде растайтын материалдармен аудандық/қалалық әдістемелік кабинеттердің инновациялық қызметі туралы көлемі 3 беттен аспайтын шығармашылық есеп ұсынады.

***Есепті әдістемелік кабинет меңгерушісінің өзі ұсынады*.**

Конкурсқа қатысуға құжаттарды қабылдау 2023 жылғы 11-20 мамыр аралығында **E-Portfolio** портфорлиосына тіркелу арқылы жүзеге асырылады. E-Portfolio – педагогтердің және оларға теңестірілген тұлғалардың оқу немесе кәсіби жетістіктерінің өсуін көрсететін электрондық портфолио, деректер базасы бар электрондық портал (<https://pvl.epotfolio.kz> ).

Рәсімдеуге қойылатын талаптарға сәйкес емес, сондай-ақ белгіленген мерзімнен кеш келіп түскен құжаттар қаралмайды.

**4. Конкурс қорытындыларын шығару**

Әдістемелік кабинеттер қызметінің тиімділігін бағалауды сараптама комиссиясы жүзеге асырады.

Сараптамалық комиссияның әрбір мүшесі ұсынған сараптама нәтижелері сараптамалық комиссия отырысының «Жиынтық қорытынды хаттамасына» енгізіледі, онда әрбір әдістемелік кабинет бойынша орташа қорытынды баға есептеледі.

Конкурстың нәтижелері «Білім беруді дамытудың инновациялық орталығы: инновациялар, шығармашылық, тәжірибе» жыл сайынғы жинағында, Павлодар облысының Білім беруді дамытудың инновациялық орталығының және Білім беру басқармасының сайттарында **2023 жылғы тамыз айында** ұсынылады.

Конкурс нәтижелері бойынша 3 орын жеңімпаздары анықталады: І орын, ІІ орын, ІІІ орын. Жеңімпаздар ұйымдастырушы дипломдарымен марапатталады. Ұжымдар жекелеген қызмет бағыттарындағы үздік нәтижелері 70% және одан жоғары қатынасы бойынша алғыс хаттармен және сертификаттармен марапатталады.

**Педагогтерді әдістемелік қолдау бойынша жобаны**

**бағалау критерийлері**

|  |  |
| --- | --- |
| 1. **Жобаны жоспарлау және әзірлеу** | |
| Әдістемелік қолдау бойынша жобаның мақсаты айқындалып, сипатталады, нақты шешімнің бағытын негіздейді | 3 |
| Әдістемелік қолдау бойынша жобаның мақсаты айқындалып, шешімнің бағыты үстірт негіздейді | 2 |
| Әдістемелік қолдау бойынша жобаның мақсаты айқындалған | 1 |
| 1. **Үдеріс және нәтижені талдау** | |
| Жобаның мақсатына сәйкес талдау мен нәтижелер ұсынылған (нәтижелер жобаның түріне байланысты – қолданыстағы немесе болашақтағы) | 3 |
| Жоба мақсатымен жеткіліксіз сәйкестендірілген талдау және нәтижелер ұсынылған | 2 |
| Нәтижелер ғана ұсынылған | 1 |
| 1. **Мазмұны** | |
| Педагогтер әдістемелік қызметінің жаңа тәсілдері, нысандары қарастырылған, жоба идеясын жүзеге асыруға байланысты іс-әрекеттер нақты белгіленген | 3 |
| Педагогтер әдістемелік қызметінің жаңа тәсілдері, нысандары қарастырылған, жоба идеясын жүзеге асыруға байланысты нақты іс-әрекеттер жоқ | 2 |
| Жоба идеяларын жүзеге асыруға байланысты іс-әрекеттер (жоспар) ғана белгіленген | 1 |
| 1. **Қала/аудан деңгейінде озық тәжірибені тарату** | |
| Әдістемелік кабинеттің озық тәжірибесі аясында өткізілген іс-шараларды трансляциялау (әлеуметтік желілерде, бейнежазбамен сүйемелдеу): | |
| Әдістемелік кабинеттің білім беру ұйымдарымен жұмысы | 2 |
| Әдістемелік кабинеттің педагогтермен жұмысы | 2 |
| Әдіскерлердің педагогтермен жұмысы | 2 |

**Аудандық/қалалық әдістемелік кабинеттің инновациялық қызметі туралы шығармашылық жобаны бағалау критерийлері**

|  |  |
| --- | --- |
| Шығармашылық жоба аудандық/қалалық әдістемелік кабинеттің инновациялық қызметін айқындап, аудандық/қалалық әдістемелік кабинеттің даму аналитикасы мен перспективалары ұсынылған | 3 |
| Шығармашылық жоба инновациялық қызмет туралы жалпы ақпаратпен шамадан тыс жүктелген, аудандық/қалалық әдістемелік кабинеттің даму аналитикасы мен перспективалары ұсынылған, көлемі 3 беттен артық | 2 |
| Шығармашылық жобада өткізілген іс-шаралар тізімі ғана бар | 1 |